Aquest sistema té la problemàtica que per vèncer les forces d'inèrcia es necessita una molla d'una constant de rigidesa elevada, tal i com es pot observar a l'annex A, capítol 3. Llavors un inconvenient que se'n deriva és que el motor haurà de vèncer les forces de les molles en el tram ascendent del seguidor i es requerirà un augment de potència addicional al necessari per a realitzar les tasques de conformat del fil i obliga a escollir un motor de potència nominal superior, que resulta més car pel propi preu del motor i un major consum energètic que implica una despesa econòmica més elevada.