En la tuberculosi pulmonar solen aparèixer en primer lloc, símptomes generals (una síndrome tòxica amb astènia, anorèxia, febrícula) o un procés febril subagut amb afectació general, acompanyats d'un infiltrat pulmonar. Les manifestacions respiratòries acostumen a ser tos seca i irritativa que sol tornar-se productiva, amb esput mucós, mucopurulent o de contingut hemàtic. Poden presentar-se hemoptisi, dolor toràcic i dispnea.