Nucli urbà perifèric que es caracteritza per una ruptura neta amb les formes del carrer i de la ciutat tradicionals i amb una certa vocació d'autonomia respecte d'ella. Els seus trets principals són la separació i l'homogeneïtat funcionals, l'edificació unifamiliar i aïllada o en agrupacions de poques unitats, la urbanització com a acte inicial privat o cooperatiu. La interacció amb la ciutat s'aconsegueix exclusivament amb transport mecànic i vies de comunicació. La propietat de l'habitatge és privada, mentre que el règim de conservació i control és comunitari.