L'any 1942, Klemperer agrupa les malalties en les quals el substrat anatomopatològic mostra lesió fonamental al vas i al teixit connectiu, denominant-les malalties del col·lagen. El mateix any, Waaler descriu la immunoglobulina anòmala al sèrum d'alguns pacients amb artritis reumatoide; l'any 1949 Hargraves descobreix l'existència de les cèl·lules LE (lupus eritematós) i, el 1958, Friou els anticossos dirigits contra el nucli en pacients amb lupus eritematós.