En el procés d'elaboració de la cervesa hi ha almenys dos moments en els que cal filtrar una cervesa: 
a) quan s'ha practicat la maceració i cal separar el gra del most. Si bé en cerveseria cal sempre mantenir una higiene extrema, en aquesta primera operació no és tan vital atès que, acte seguit, hom procedeix a la cocció, etapa que té entre altres funcions, la propietat de destruir qualsevol gèrmen. 
b) durant la cocció, hom ha anat afegint diverses partides de llúpol o altres aromatitzants que, si s'han afegit en la seva forma natural, cal retirar abans de la fermentació. Fins i tot, en alguns llocs, hom afegeix llúpol en fred durant o després la fase principal de fermentació. Aquesta filtració [filtració estèril], destinada doncs a retirar les restes de llúpol ha de ser feta de la forma més estèril possible especialment si hom no preveu pasteuritzar la cervesa. Moltes cerveses fetes malbé ho són per causa d'infeccions no desitjades. Aquestes infeccions solen intervenir després de la cocció, en les filtracions, centrifugacions o en la fase d'envasament (que també ha de ser estèril).