Els dos casos esmentats mostren la incidència de pressupòsits liberals en algunes anàlisis de la vida social en la cacera i recol•lecció inicialmente formulades des de la simpatia envers el materialisme històric. Per aquesta raó, dedicaré cert espai a la justificació de categories centrals en l’anàlisi econòmica tals com valor o producció i reproducció. L’especifitat de la concepció econòmica marxista davant les propostes neoliberals radica, com ja he insinuat més amunt, en la caracterització del valor derivat del treball, fet que trasllada la producció, i la reproducció d’aquesta en el temps, com a objecte central de tot estudi.