L'apropament clàssic al problema de la predicció de l'avanç del foc és el següent: suposem que coneixem la situació actual d'un foc (el punt d'ignició o el perímetre); suposem que també coneixem la topografia, la vegetació (càrrega, contingut d'humitat, etc.) i la meteorologia (velocitat i direcció del vent, etc.) de la zona on té lloc aquest foc. Llavors, amb un bon simulador de la propagació del foc, podrem predir-ne l'avanç sense més problemes. Aquest sistema es basa en la disponibilitat per a tot el territori de dades de qualitat de la vegetació, la topografia i la meteorologia.