Agonista selectiu dels receptors b2-adrenèrgics, de llarga durada d'acció. És el (±)-4-hidroxi-a1-[[[6-(4-fenilbutoxi)hexil]amino]metil]-1,3-benzè-dimetanol, de fórmula C25H37NO4. Produeix broncodilatació que es manté fins a unes 12 hores. S'empra en el tractament de l'obstrucció reversible de les vies aèries per asma bronquial (inclosa l'asma nocturna i la induïda per l'exercici) i bronquitis crònica. No s'ha d'administrar en el tractament simptomàtic de l'asma aguda. Els efectes indesitjats més freqüents són tremolor, palpitacions i cefalea; igual que altres fàrmacs que s'administren per via inhalatòria, pot produir broncospasme paradoxal.