La celebració d'aquesta prova provincial a Tàrrega va servir per inaugurar de manera oficial les instal·lacions del Club Escola Hípica de la ciutat, una iniciativa privada que pretén donar a conèixer el món del cavall a tota la comarca de l'Urgell. Les instal·lacions del nou club estan situades a dos quilòmetres de Tàrrega en una finca de 40.000 m2 que actualment compta amb una pista de salts i de doma, quadres per als cavalls i un local social.