Finalment, si és necessari, es practica una darrera filtració i s’embotella o s’embarrila la cervesa per vendre-la. Una paraula sobre els filtrats: El consumidor habitual de cervesa no és ben bé un coneixedor, que diguem. Així és com sol rebutjar cerveses amb diversos graus de terbolesa. I així també és com els fabricants s’esforcen per produir cerveses el més transparents possible a base de filtrar i refiltrar el seu producte. El resultat, per als tastadors, és un beuratge com més transparent i cristal·lí, més insípid i sense interès.