La lectura de l'Evangeli és l'acte culminant de la litúrgia de la Paraula. Cal donar-li la màxima veneració. Així ho ensenya la mateixa litúrgia, envoltant-la d'un honor especial per damunt de totes les altres lectures, sia per part del ministre encarregat d'anunciar-lo i per la benedicció o l'oració amb què ell es prepara per a fer-ho; sia per part dels fidels, els quals amb les seves aclamacions reconeixen i professen que Crist és present i els parla i, drets, escolten la lectura; sia pels senyals de veneració tributats a l'Evangeliari.