As esposas anticipan a morte do home; ou, polo menos, teñen a posibilidade de facéreno se interpretan correctamente os signos. Estes poden ser de natureza moi diversa. É moi frecuente o tema da bolboreta: Aquela mariposiña sempre na casa, aquela mariposiña sempre. ¡ Esa mariposiña algo vén buscar!, decía miña nai. Era de bendeira das ánimas. Son dunha color negra con pintas color butano, son grandiñas... Esas son mariposas das ánimas. De día tamén non me gusta miralas, se veñen pronto pra dentro da casa, aínda me gusta menos.