Conjunt d'anàlisis i mesures que comprèn l'estudi de l'oxigen i de la saturació hemoglobínica de la sang arterial i de la determinació de la seva pressió arterial, l'estudi del diòxid de carboni en l'aspecte del CO2 total, de la seva pressió parcial (pCO2) i del CO2 combinat (reserva alcalina) i l'estudi de la concentració d'ions H+ (pH). L'estudi gasomètric permet d'obtenir dades d'interès per a l'estudi funcional cardiopulmonar (per les variacions de l'oxigen i del pH) i és d'un gran interès per a l'estudi de l'equilibri acidobàsic.