És una herba aromàtica de la família de les labiades.La sàlvia de fulles petites és pròpia de la Provença i de Catalunya. Encara que se'n poden fer servir les flors, el que més s'utilitza com a condiment són les fulles. A més, se sol emprar la sàlvia fresca en lloc de la seca, però amb mesura, perquè té un gust molt fort. La seva aroma i el seu sabor són una mica amargants i picants, amb un cert regust de càmfora.