Dintre dels receptors cel·lulars de les laminines identificats fins al moment, es troben les integrines (revisat a Hynes, 1992), les quals també actuen com a receptors d'altres components de la matriu. La majoria d'elles uneixen els respectius lligands mitjançant el domini d'unió a integrines RGD (arginina, glicina i aspàrtic) (Ruoslashti et al., 1987). Les integrines, heterodímers de les subunitats a i ß transmembrana formant el punt d'acoratge a la matriu extracel·lular tant de les adhesions focals com dels hemidesmosones. Fins al moment s'han identificat 18 subunitats a i 8 subunitats ß, la combinació de les quals dóna lloc a, al menys, 24 heterodímers diferents.