Aquest aspecte, el temps, van comentar que sembla que és el que prima en els Serveis Sanitaris, i per això s'acceleren els parts trencant la bossa d'aigua sistemàticament, per exemple, i accelerant les contraccions amb oxitocina sintètica. Malauradament, aquestes mesures porten com a conseqüència la utilització d'instruments per a l'extracció del nadó com el fòrceps o la ventosa, que fan irremeiable l'episitomia. La conseqüència més greu, però, és la cesària. Sobre aquest darrer aspecte van comentar que, tot i que la seva utilització sobrepassa les recomanacions de l’OMS, segons dades publicades en el diari Segre recentment, l’Hospital Arnau de Vilanova de Lleida en realitza un 19%, la qual cosa no està gens malament, sobretot si es compara amb el percentatge de la Clínica l’Aliança, que arriba al 35%. Aquest darrer percentatge, però, properament podria ser menor ja que el gerent d’aquesta Clínica va informar que s’està treballant per baixar aquest índex, que consideren molt alt, la qual cosa, des d’EPENC es valora molt positivament.