Tècnica que parteix d'una superfície ja pintada que podem gratar i rascar per a treure parts de la capa de pintura. No es dibuixa adherint material sinó extraient-lo. El dibuix serà la part descoberta de suport. Si el suport és blanc i la capa fosca podríem dir que té l'aparença d'un negatiu. Hi ha materials ja preparats per a aplicar el grattage, o simplement es poden preparar superfícies amb pintura, ceres.. o d'altres materials que no quedin completament adherits a la superfície. Es pot treballar també amb materials que cobreixin amb una capa una mica gruixuda i així obtenir textures quan es rasca.