Objectes creats i fotografiats per Man Ray l'any 1928, a l'Institut Poincaré. Aquests objectes són el punt de trobada de les dues principals tendències del surrealisme durant els anys trenta: les reflexions sobre la noció d'objecte i sobre els descobriments de la ciència moderna.
Els objectes matemàtics són models de petites dimensions, realitzats generalment en guix, fusta o cables i representen, en el volum, les investigacions realitzades en l'últim terç del s. XIX sobre les propietats de les superfícies de la geometria en l'espai.
Breton veu en aquests objectes una transposició de la noció d'"objectivació" d'una idea poètica o d'un somni i els convertirà en l'element ideal.