Fuster explica la seua visió del surrealisme. El moviment es proposa, sobretot, la revelació del subconscient. Tant en el cinema, com en la pintura, com en molts dels escrits que segueixen aquest corrent, allò que dóna és una "al·lucinació conscient". Parafrasejant P. Valéry, el nostre autor comenta que per a escriure o pintar un somni cal estar ben despert. És a dir: l'automatisme és mentida, "una fictícia versió del subconscient". L'automatisme psíquic pur, l'onirisme, en última instància, amaga una recepta.