Nom que es dóna al conjunt de cants format per sis textos (kyrie, gloria, credo, sanctus, benedictus, agnus dei), anomenats parts invariables o fixes perquè es solen cantar en totes les misses, excepte a les misses dels difunts, on el gloria i el credo són suprimits, i l'agnus dei modificat. A les misses a una sola veu, en gregorià o no, el sanctus i el benedictus es canten seguits, un darrere l'altre, sense cap interrupció.