En les rels tant el floema com el xilema es comencen a diferenciar centrípetament, de manera que els vasos millor diferenciats d'ambdós es troben en posició més interna que els de diferenciació més recent. Aquests teixits no formen feixos vasculars tal i com es definirien per a la tija, sinó que se situen alternativament en feixos separats, er la qual cosa es diu que són alterns. Com a conseqüència de la diferenciació centrípeta del xilema, el protoxilema resta en posició exterior al metaxilema, per la qual cosa es diu que el xilema és exarc.