Per acabar, els criteris utilitzats per a delimitar els dos grans processos de formació de mots, la derivació i la composició, són ben variats, ja que s'han emprat criteris sintàctics, semàntics i morfològics. Un dels criteris més utilitzats, el d'identitat morfològica i semàntica amb un mot independent en el cas dels derivats i amb dos mots independents en el cas dels compostos, es revela insuficient en doblets com "entreacte/interactuar", en què el mateix prefix pot tenir una forma independent o no, segons si s'adopta una forma patrimonial o la culta.