A les zones on l'alzinar viu sobre substrat silícic, l'estrat arbori es pot presentar totalment o parcialment substituït per suros (Q. suber) i es constitueix llavors una sureda. La sureda és un bosc menys dens i ombrívol, normalment esclarissat. En aquest tipus de bosc, més tèrmic i de sòl eminentment silícic, s'hi poden trobar les mateixes espècies que a l'alzinar, però hi dominen les termòfiles com les cualbres llores (Russula cyanoxantha, R. virescens i R. vesca), les lleteroles blanca i vermella ( Lactarius uliginosus var. albipes i L. rugatus), el reig (Amanita caesarea), el siureny (Boletus aereus), l'orella de Judes (Auricularia auricula-judae), etc.