Grup de protists autotròfics, generalment aquàtics caracteritzats per la presència de pigments assimiladors de coloracions diverses que permeten classificar-les en algues brunes (feòsits), verdes (cloròfits) i vermelles (rodòfits). Són riques en proteïnes, glúcids, oligoelements i vitamines, d'aquí que siguin consumides com a aliment en pobles orientals. Se n'extreuen productes derivats com l'agar-agar, i són aprofitades com a a farratge i com a adob dels camps. Les anomenades algues blaves són organismes procariotes (procariota) i actualment reben el nom de cianobacteris.