És l'única manera de transmissió present a les fases sòlides no transparents a la radiació tèrmica. La transferència de calor per mitjà de la conducció és un fenomen que té lloc molècula a molècula i s'aconsegueix per mitjà de dos mecanismes. El primer és la interacció molecular, en el qual les molècules de nivells energètics relativament elevats (indicats per la seva temperatura) cedeixen energia a molècules adjacents en nivells inferiors. (...) El segon mecanisme de transferència de calor per conducció és el d'electrons "lliures", que es presenten principalment en els sòlids metàl·lics purs.