Inflamació articular. Constitueix el signe clínic fonamental de múltiples malalties reumàtiques. Les causes més freqüents són l'artritis reumatoide, l'espondilitis anquilosant, l'artritis psoriàsica, l'artritis reactiva, la gota i la condrocalcinosi. Segons el nombre d'articulacions afectades, hom distingeix entre monoartritis, oligoartritis i poliartritis. En diverses malalties reumàtiques l'artritis s'acompanya de manifestacions clíniques extraarticulars: pleuropulmonars, cardíaques, neurològiques, oculars, renals, etc.