En les noies, la maduresa sexual és més avançada que no en els nois. S'inicia als deu o dotze anys. Augmenten de talla i arriben en aquest moment a ser més altes que els nois. Hi ha també un augment de les glàndules mamàries (moltes vegades unilateral). Creix el pèl pubià i axil·lar. Apareix la primera regla o menarquia, generalment després de dos anys d'haver-se iniciat els primers signes de maduresa sexual.