La plaça, amb els edificis del teatre i l'antiga biblioteca reial, dóna a la gran avinguda Unter den Linden, Sota els Til·lers, les dues fileres d'arbres que la porten des de l'Alexanderplatz, que dóna nom a la famosa novel·la d'Alfred Döblin, un dels autors els llibres del qual es van cremar, fins a la Porta de Brandenburg. És el districte de Mitte, el més antic de la ciutat presidit fins a la Segona Guerra Mundial pel gran Palau de Berlín, avui desaparegut i substituït pel Palau de la República, ara amb futur incert, que va ser seu del govern de l'RDA. Som, efectivament, a l'antic Berlín de l'Est.