En espectroscòpia UV-VIS, l'absorció de radiació obeeix la llei de Beer-Lambert, la qual estableix que l'absorbància a una determinada longitud d'ona és directament proporcional a la concentració del solut (expressada en mols/litre) i a l'amplada de la cuveta, o camí òptic, expressada en cm. La constant de proporcionalitat, que es designa amb la lletra grega èpsilon, es denomina coeficient d'extinció.