Moment del ritual de la missa, que clou la litúrgia de la paraula, en el que alguns dels laics que hi assisteixen prenen la paraula per demanar a la resta dels fidels que preguin a Déu per diferents col.lectius socials (pels malalts, pels pobres, pels necessitats de tota mena...). L´oració pren la forma d´una letania: qui pren la paraula demana la pregària ("preguem al Senyor") i la resta dels fidels li respon ("us ho demanem, Senyor").