Bolet amb un capell de 4 a 12 cm, primer convex, després pla i deprimit, de tons groguencs i vermellosos alternant en zones concèntriques amb pèls aplicats, amb el marge molt enrotllat de jove, i unit al peu per un entreteixit de pèls que en obrir-se queden penjant del marge formant una mena de serrell. El peu té de 2 a 6 cm per 0,8 a 2 cm de gruix, cilíndric, primerament ple, buit ja de bastant jove, finament pruïnós, atenuat cap a la base, de color blanc o una mica rosat.