Bolet amb un carpòfor en forma de copa, de 0,5 a 1 cm d'alçària, tapat per una membrana blanca que s'esberla a la maturitat to deixant a la vista 10 o 12 peridíols, en forma de llentia, de color gris, que contenen la gleva. La copa és de color bru fosc, tomentosa per fora, i la part interna, de color gris brillant, estriada de dalt a baix. En general, el seu aspecte recorda el d'un niu d'ocell, amb els ous al seu interior.