Membrana de revestiment de la paret externa de la cavitat peritoneal, la pleural i la pericardíaca, que es reflecteix sobre les superfícies dels òrgans o vísceres. És formada per diverses capes primes de teixit connectiu lax, cobertes de mesoteli en les superfícies lliures. Les cavitats seroses contenen sempre una petita quantitat de líquid, l'exsudat serós, en què hi ha macròfags, cèl·lules mesoterials i limfòcits petits.