Máquina de cosir els plecs d'un llibre (amb fil o filferro). La majoria d'aquestes màquines utilitzen sistemes d'obertura amb la tècnica de l'alçat-embotit amb la diferència que, un cop els plecs han estat oberts, cauen a una cadena, situant-se un sol plec a cada transportador d'aquesta, i essent duts finalment al cos cosidor. S'empra més d'un fil i les unitats de cosit es distribueixen pel llom segons calgui, amb un fil per unitat. Els elements necessaris són una agulla de cosir i una altra de ganxo, muntades en la barra d'agulles; dos perforadors i un portafils, muntats en el cavallet inferior. La cosidora s'alimenta amb un rodet de fil vegetal, el qual passa per una guia i un sistema de tensat, i s'enfila a l'ull de l'agulla.