La beina fol·licular interna, protegeix al pèl en formació. Té tres capes: d’Henle, una capa de cèl·lules plana externa; d’Huxley, dues capes de cèl·lules amb grànuls eosinofílics de tricohialina (proteïna) i la cutícula, una capa de cèl·lules queratinitzades. Aquesta beina desapareix a nivell de la inserció dels m. piloerector. El pèl, s’origina a la matriu capil.lar i té tres capes: la cutícula,externa formada per escates queratinitzades; el còrtex, format per queratina dura i melanina; i la medul·la, formada per cèl·lules degenerades riques en proteïnes.