Substància capaç de mantenir unides les superfícies de dos sòlids en contacte, que s'endureix en passar de l'estat fluid a l'estat sòlid formant així una pel·lícula adhesiva que queda adherida en els elements que s'han d'encolar (els plecs del llibre, les guardes, els diferents components de la tapa, etc.). El tipus d'adhesiu més adequat depèn tant del tipus de treball a realitzar (plans, lloms, etc.), com de la maquinària disponible en cada cas.