El laboratori de "Epigenètica del Càncer: Alteracions de la Metilació del DNA i la Cromatina" dirigit pel Dr. Manel Esteller inicià les seues activitats l'1 de gener del 2001 en el Programa de Patologia Molecular del Centro Nacional de Investigaciones Oncológicas (CNIO). El grup estudia les alteracions epigenètiques que afecten els tumors humans des de múltiples vessants, tant en les que es refereixen als aspectes translacionals (determinació dels patrons de metilació i cromatina aberrant en càncer humà i el seu context genotípic, així com el seu possible ús en screening biomoleculars i la seua reversió per agents químics) com als aspectes bàsics (bases moleculars de la metilació i cromatina anòmala en càncer humà).