Hai dous tipos de aquelarres. Un, sinxelo, periódico, xeralmente en noite de venres ou sábado, ó que acoden as bruxas e bruxos dunha pequena comarca para celebrar o ritual e amañar asuntos domésticos. E os grandes aquelarres, os ecuménicos, que se celebran tres ou catro veces ó ano, as noites de San Xoán, San Pedro, San Silvestre e a véspera dalgunha festa mariana senleira, e reúnen a bruxería de grandes territorios, mesmo de varios países. En España é moi coñecido o que se celebra no Areal de Sevilla.