Les plantes verdes són un altre mitja per a la captació de la radiació solar. A través de la fotosíntesi, converteixen la llum solar en biomassa, que pot ser cremada o transformada en combustible sòlid, líquid o gasós. Avui la fusta representa el 12 % de l'energia mundial (majoritàriament en forma de llenya o carbó vegetal). El seu ús augmentarà als propers 40 anys, a despit que la limitació en el seu aprofitament no permetrà reemplaçar les enormes quantitats de combustibles fòssils actualment cremades. La mateixa matèria orgànica residual serà una font d'energia sempre que sigui degudament tractada (avui la metanització de matèria orgànica residual és una oportunitat per disposar d'una font de gas natural d'origen biològic).