La segona precisió és que els adjectius possessius (meu, teu, seu...) expressen persona però no amb mitjans flexius: és desenraonat postular prefixos "m-", "t-", "s-" que s'afixen a un radical "-eu" perquè aquests prefixos no s'utilitzen en cap altra paraula i, a més a més, serien els únics casos de prefixació en el sistema de marques flexives del català. Cal concloure, doncs, que, amb el valor possessiu, el valor persona forma part del significat d'aquestes paraules.