El significat d'aquesta paraula equival a: Signe o senyal. Aplicat aquest mot a la música, i més en concret al cant gregorià, serveix per a indicar les figuracions que resulen de l'agrupació de dues o tres notes sobre una mateixa síl·laba. Aquestes juxtaposicions de notes poden arribar a formar grups fins de cinc o sis, ja que altrament es tractaria d'un cas de melisma. Aquests neumes, segons es desprèn de la teoria de solesmes, són el resultat d'una evolució de diversos tipus d'accents gramaticals al llarg de sis segles, dels segles VIII/IX al XIV.