En zones on hi ha hagut regeneració natural de l'estrat arbori, sobretot en el cas de pinedes, apareixen cobertes amb elevades densitats d'arbres i elevat risc de propagació d'incendis. En aquests casos cal fer tractaments per afavorir el correcte desenvolupament de la massa i protegir-la de nous incendis, la recurrència dels quals pot condicionar irreversiblement la capacitat natural de regeneració del terreny (eliminació del banc de llavors).