Mitjançant una arquitectura d’unitats d’anàlisi que aniria davallant en una dimensió de concreció -acte comunicatiu, esdeveniment de parla i acte de parla-, l’objectiu de l’etnògraf seria correlacionar l’ús lingüístic amb el context sociocultural d’una comunitat de parla. Aquesta comesa requerirà, doncs, la identificació dels actes de parla vigents, les maneres de parlar que s’hi associen i els contextos sociocomunicatius que els propicien.