Encara que la denominació cinturó de Kuiper és àmpliament emprada, sembla que no és pas apropiada i el mèrit que s'atribueix a Kuiper realment hauria de correspondre a Whipple, per la qual cosa seria més exacte anomenar-el cinturó de Whipple. Malgrat tot, aquí seguirem utilitzant l'expressió de cinturó de Kuiper perquè, encara que errònea, és la que fan servir gairebé tots els especialistes el tema. De fet, estem vivint una època de ràpids progressos en el coneixement del sistema solar extern, amb molts noms i sigles per a aquests nous cossos que s'estan descobrint, moltes vegades per a designar (gairebé) el mateix, que poden induir a la confusió. És de suposar que, quan la informació sia suficient i adequada, es normalitzi tota aquesta nomenclatura: Centaures, NTOs, Plutinos, KBOs, EKOs, SDO, Kuweano, Cinturó de Kuiper, Cinturó de Whipple, etc.