L'alfàbrega és una herba aromàtica de la família de les labiades, com la menta. És de cicle anual, fa entre un i tres pams d'alçada, i les seves fulles, de forma oval, fan de tres a cinc centímetres. Desprèn fragàncies diverses, des d'una delicada olor de llimona passant per l'anís i la canyella.Les fulles fresques són les més gustoses i tant es poden menjar crues com cuites. Es recomana afegir-ne a amanides, vinagretes, salsa de tomàquet i plats de xai, vedella i peix. L'alfàbrega s'ha guanyat part de la seva fama com a ingredient principal de la salsa pesto.