Principi bàsic del surrealisme, que consisteix a la supressió del control conscient sobre la composició per deixar així en llibertat les associacions i imatges del subconscient. Aquest terme també s'ha fet servir per designar els mètodes que exploten de manera deliberada els elements de l'atzar. Segons André Breton, fundador del moviment surrealista, aquesta tècnica, en suprimir el control conscient de la ment i tota preocupació estètica o moral, permetia fer aflorar l’inconscient amb els elements psíquics que conformen la realitat més profunda de l’ésser humà.