La consciència es podria representar com una mena de focus que il·lumina l'escenari de la nostra ment. En aquest escenari hi haurà una zona que està especialment il·luminada, i aquesta serà el conjunt de continguts a què en aquell moment estem parant atenció. Unes altres zones estaran en penombra, i finalment unes altres quedaran a les fosques. Aquestes últimes constituiran el nostre subconscient (no confondre'l amb l'inconscient descobert per Freud, que analitzarem més endavant).
Els surrealistes faran servir l'estratègia innocent del joc per penetrar en els més reservats secrets de la realitat, en els nius del subconscient, en les frondositats del somni i de la imaginació.