Després de viatjar l'impuls nerviós al llarg de l'axó i haver arribat a l'anomenat botó terminal, s'hi produeixen fenòmens sinàptics (sinapsi) que són fenòmens químics. Aquests consisteixen en el lliurament d'una substància química, l'acetilcolina, que afecta la membrana post-sinàptica de dues maneres: 1ª) sinapsi excitadora: el transmissor produeix una disminució del potencial de manera que la cèl·lula post-sinàptica genera impulsos a major velocitat; 2ª) sinapsi inhibidora: l'efecte del transmissor és estabilitzar el potencial de la membrana post-sinàptica, evitant la formació de nous impulsos o reduint la seua velocitat.