De manera general, podem definir els processos morfològics com les operacions que es realitzen per formar mots nous o per a expressar una propietat gramatical del mot; això és, per a expressar les categories gramaticals d'un mot, com ara el gènere i el nombre en les categories nominals, o el temps, l'aspecte, el mode, la persona i el nombre en les verbals. En el primer cas diem que es tracta d'un procés de formació de mots i en el segon, d'un procés de flexió.