Paràlisi del simpàtic cervical superior, caracteritzada per miosi, ptosi palpebral, enoftàlmia i anhidrosi hemifacial, associada rarament amb heterocromia de l'iris i hemiatròfia facial. Les causes principals són els traumatismes accidentals, la lesió obstètrica del plexe braquial (paràlisi de Déjerine-Klumke), la costella cervical, el tumor del corpuscle carotidi, el càncer de la tiroide, les neoplàsies ganglionars del coll, els tumors del mediastí superior, el goll endotoràcic, el tumor de Pancoast, la siringomièlia, la simpatectomia cervical, etc.